als_Latn dik_Latn sna_Latn
Komisioni Hetimor Parlamentar i ngritur nga mazhoranca për hetimin e demonstratës së 21 Janarit vendosi sot paradite se do të thërrasë gjatë muajit Shkurt në seanca dëgjimore për të dhënë dëshmi një sërë zyrtarësh të lartë të vendit, krerë të policisë, prokurorë. Në këtë mbledhje komisioni hetimor ka vendosur që në datën 1 shkurt të thirret për të dëshmuar për ngjarjet e dhunshme të 21 janarit ministri i brendshëm Lulzim Basha ndërsa në 2 shkurt do të dëshmojnë kreu i SHISH-it Bahri Shaqiri dhe kryeprokurorja Ina Rama. Këta të fundit janë akuzuar si penguesit e hetimit të grushtit të shtetit, duke nxitur nga ana tjetër nxjerrjen e urdhër arresteve për zinxhirin drejtues të Gardës së Republikës. Kreu i SHISH, Bahri Shaqiri, nuk i dha asnjë informacion Policisë së Shtetit, për atë që pritej të ndodhte të premten e 21 janarit. Gjithashtu komisioni ka vendosur që datën 4 shkurt të thirret për të dëshmuar para komisionit hetimor drejtori i policisë së shtetit Hysni Burgaj, në datën 5 shkurt kreu i shtetit Bamir Topi ndërsa në datën 5 shkurt edhe kryetaren e Kuvendit Jozefina Topalli. Po sot Komisioni Hetimor, kryesisht anëtari Gent Strazimiri kërkoi që kompanitë celulare të zbardhin tabulate për disa gazetarë të njohur të medias. Në propozimin e Strazimirit bëhet fjalë për zbardhjen e skedarëve të gazetarëve si Andi Bushati, Sokol Balla, Filip Çakulli, Mero Baze si dhe për prokurorët Olsi Cela dhe Shkëlqim Hajdari.
Komisioni hetimor ka caktuar sot datat e dëshmive për ngjarjet e 21 janarit. 1 Shkurt, Ministrin e Brendshëm, Lulzim Basha 2 Shkurt, kreun e SHISH, Bahri Shaqiri dhe kryeprokuroren Ina Rama. 3 Shkurt, Presidenti i Republikës, Bamir Topi 4 Shkurt Kreun e Policisë së Shtetit Hysni Burgaj dhe Ndrea Prendi 5 Shkurt, kryeparlamentaren Jozefina Topalli.
als_Latn als_Latn